Lav et referat af nedenstående tekst:

Tekst:
En 33-årig mand, som i øjeblikket sidder varetægtsfængslet, skal efter planen møde i retten i Aalborg fredag. Her er han tiltalt for vold og trusler mod en kvinde. Den voldelige episode fandt sted 27. oktober om eftermiddagen på en adresse i en mindre by i Himmerland. Her er den 33-årige mand tiltalt for at have taget fat om halsen på kvinden, ligesom han skal have smidt et glas vand i hovedet på hende. Kastede hende rundt Ifølge anklageskriftet trak han kvinden ved håret ud i en gang og bankede hendes hoved ned i et klinkegulv, ligesom han gav hende flere slag med flad hånd og kastede hende ind i vægge og skabe i huset. Manden er desuden tiltalt for trusler, fordi han efter politiets opfattelse under den voldelige episode også tog en kniv i køkkenskuffen og sagde noget i retning af: ”Jeg slår dig ihjel”. Det fremgår ikke af sagens oplysninger, hvordan den 33-årige forholder sig til anklagerne. Han har siddet varetægtsfængslet siden episoden, og det fremgår af anklageskriftet, at han tidligere er dømt for vold.

Referat:
Blandt andet slag og dødstrusler står på anklageskriftet, når en mand fredag er for retten i Aalborg.